เก็ตแบ็คเกอร์ (อย่างนี้ต้องเอาคืน)
เรื่องราวของ 2 หนุ่ม มิโด้ บัน และ อามาโนะ กินจิ เป็นยอดนักทวงของในนาม "GetBackers" ซึ่งรับรองความสำเร็จ 100% เต็ม บันมีความสามารถพิเศษคือ "มีตาทิพย์" ถ้าจ้องไปที่ใครสามารถสะกดจิตทำให้เกิดภาพลวงตาได้ภายใน 1 นาที และใช้ได้แค่ 3 ครั้งในเวลา 24ชม. ส่วนกินจิ สามารถสร้างกระแสไฟฟ้าจากร่างกายได้ นอกจากนี้ยังมีสาวสวยหุ่นดินระเบิดเฮฟ ซึ่งมักจะหางานแปลกๆ อันตรายๆ มาให้ 2 คนต้องปวดหัวและเสี่ยงตายอยู่เรื่อยๆ
รันม่า ½
รันม่า ½ () หรือ "ไอ้หนุ่มกังฟู" เป็นการ์ตูนญี่ปุ่น เรื่องและภาพโดยทากาฮาชิ รูมิโกะ ซึ่งเป็นผู้แต่งการ์ตูนญี่ปุ่นที่เป็นที่รู้จักอีกหลายเรื่อง เช่น ลามู ทรามวัยจากต่างดาว และ เทพอสูรจิ้งจอกเงิน ซึ่งถือว่าเป็นที่นิยมสำหรับเด็กมัธยมต้นในญี่ปุ่นช่วงปี 90 เป็นอย่างมาก และเป็นที่นิยมกับต่างประเทศโดยเฉพาะสหรัฐอเมริกา เนื่องมาจากลักษณะการเขียนของการ์ตูนเรื่องนี้ มีอิทธิพลในการ์ตูนใหม่ๆหลายๆเรื่อง ไม่ว่าจะเป็นการสลับเพศ มุขตลกหน้าตาย คาแรกเตอร์ประหลาดๆเช่นจอมหลงทาง มนุษย์สายตาสั้นสุดๆ สาวซึนเดเระ และมุขเตะกระเด็นบินขึ้นฟ้า จนปัจจุบันนี้การ์ตูนที่มี่ลักษณะคล้ายๆกันถูกผลิตออกมานับไม่ถ้วน